Varangerbotn

Varangerbotn er ei bygd og administrasjonssenter i Nesseby kommune i Finnmark. Den ligger ved botnen av Meskefjorden, den innerste delen av Varangerfjorden. Grunnkretsen Varangerbotn hadde 341 innbyggere pr. 1. januar 2017.

Europavei 6 går gjennom Varangerbotn fra vest til øst, mens Europavei 75 tar av her på vei østover mot Vardø, etter å ha hatt felles trasé med E6 fra Utsjok.

Her ligger Varanger samiske museum (nordsamisk: Varjjat Sami Musea). Museet viser samisk kultur i Finnmark. Det består blant annet av Amtsmannsgammen (med båthus, fartøy og samisk håndverk) og Isak Saba-huset, barndomshuset til den første samiske representanten på Stortinget. Isak Saba valgt inn på Stortinget for Arbeiderpartiet i 1906 og satt der til 1912.

Varangerbotn er sjekkpunkt for Finnmarksløpet.

 Fotnoter 

 Referanser 
Varangerbotn på Norgeskart.no fra Statens kartverk

Kategori:Bygder og grender i Finnmark
Kategori:Bosetninger i Nesseby